[Инсталиране на Coppermine [версия 1.5.46]](/bg/kb/view/instalirane_na_coppermine_versia_1_5_46 "Инсталиране на Coppermine [версия 1.5.46]")

 За да инсталирате Coppermine, моля, следвайте тези указания:
1. Свалете инсталацията от официалния сайт на Coppermine:http://coppermine-gallery.net/2. След като свалите архива с инсталацията, трябва да го качите във вашето уеб пространство.
Можете да разархивирате файловете от сваления архив и после да ги качите, също така можете да качите архива и да използвате Файл Мениджъра на Контролния панел, за да разархивирате пакета.
Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите в секцията Качване на файлове.
Ако инсталирате апликацията в основния домейн или в някой поддомейн, ще трябва да изтриете първоначалния index.php файл. Можете да направите това през FTP или през Файл Мениджъра на Контролния панел.
3. Създайте MySQL база данни за Coppermine. Можете да направите това през секцията MySQL бази данни на Контролния панел.
Трябва също така да направите допълнителен MySQL потребител за Coppermine през секцията MySQL бази данни в Контролния панел. Разрешете всички привилегии за допълнителния потребител.
4. Посетете с браузъра си директорията, в която са разархивирани Coppermine файловете. Браузърът ще ви препрати към първата страница от инсталацията на Coppermine. Изберете език и кликнете на бутона Let's Go!. В следващите няколко стъпки натиснете бутона Next step, докато не стигнете до екрана MySQL user authentication.
5. На тази стъпка използвайте следните настройки:MySQL host: localhostMySQL username: Въведете потребителското име за MySQL, което сте създали в секцията MySQL бази данни на Kонтролния панел за вашата Coppermine апликация.MySQL password: Въведете паролата, която сте задали за вашия MySQL потребител.

Кликнетебутона Test connection. След като тестът премине успешно, използвайте бутона Next step, за да продължите напред.
6. На следващия екран създадената по-горе от вас MySQL база данни ще е избрана по подразбиране. В полето MySQL table prefix оставете въведената стойност по подразбиране, освен ако не инсталирате повече от едно Coppermine копие в същата база данни.Натиснете бутона Populate database, а след това на Next step.
7. На тази стъпка е нужно да създадете административен акаунт, като въведете e-mail адрес, потребителско име и парола за администратора. Натиснете Next step,а след това на Finish installation.
Coppermine е инсталиран и можете да го използвате.
Важно: Следете оригиналния сайт за обновления по сигурността на вашата инсталирана апликация.
 